*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*145. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

Az ORIM Dental Kft.-vel a fogszakorvosi tevékenység ellátására kötött feladat-ellátási szerződés módosítása

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző **Törvényességi ellenőrzést végezte:** Takaróné dr. Mihó Beatrix mb. hatósági irodavezető**Tárgyalja:**PG Bizottság 2023.08.29. |

**Tisztelt Képviselő-testület!**

Bátaszék Város Önkormányzata az ORIM Dental Korlátolt Felelősségű Társasággal (7627 Pécs, Szántó László u. 17., képviselő: Dr. Kiss Gábor ügyvezető) 2020. január 1-jétől 2024. december 31.-éig fogszakorvosi tevékenység ellátására feladat- ellátási szerződést kötött.

Mivel az ellátás nyújtásában részt vevő egészségügyi szakdolgozó személyében változás történt ezért szükséges módosítani a feladat-ellátási szerződést.Az I. számú fogszakorvosi körzetben a fogászati alapellátáshoz kapcsolódó asszisztensi feladatokat Várda Tiborné helyett, Illa Józsefné látja el.

*Az önálló orvosi tevékenységről szóló 2000. évi II. törvény 2/B. § (1) bekezdése szerint a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződés (a továbbiakban: feladat-ellátási szerződés) kötelezően tartalmazza legalább az alábbi tartalmi elemeket:*

*a) a felek megnevezése, a személyes ellátásra kötelezett orvos megnevezésével,*

*b) a praxisjoggal érintett körzet meghatározása,*

*c) a felek kötelezettségeinek meghatározása, ideértve a települési önkormányzatnak a fenntartáshoz történő hozzájárulására vonatkozó szabályokat,*

*d) a rendelési idő meghatározása, azzal, hogy az adott településen működő, praxisjoggal rendelkező háziorvosok kötelesek rendelési idejüket összehangoltan kialakítani,*

*e) az ügyeletben történő részvételre vonatkozó rendelkezések,*

*f) a helyettesítésre vonatkozó rendelkezések,*

*g) az ellátás nyújtásában részt vevő egészségügyi szakdolgozókra vonatkozó rendelkezések,*

*h) a szerződés időtartama,*

*i) a felmondásra vonatkozó rendelkezések,*

*j) a kártérítésre, kártalanításra vonatkozó rendelkezések.*

*(1a) Az (1) bekezdés c) pontja szerinti fenntartási kötelezettség körében a települési önkormányzat köteles gondoskodni*

*a) az egészségügyért felelős miniszter rendeletében meghatározott rendelő (a továbbiakban: rendelő) praxisjoggal rendelkező háziorvos részére történő térítésmentes használatba adásáról,*

*b) - amennyiben a rendelő nem a háziorvos vagy a háziorvosi szolgáltató tulajdonában van - a rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről.*

*(2) A feladat-ellátási szerződés legrövidebb időtartama 5 év.*

Kérjük a T. Képviselő-testületet az előterjesztést szíveskedjen megtárgyalni, és az alábbi határozati javaslat elfogadásával a feladat-ellátási szerződés módosítását jóváhagyni.

**H a t á r o z a t i j a v a s l a t :**

**fogszakorvosi tevékenység ellátására az *ORIM Dental Korlátolt Felelősségű Társaság* kötött feladat-ellátási szerződés I. módosítására**

Bátaszék Város Önkormányzatának Képviselő-testülete

1. az önálló orvosi tevékenységről szóló 2000. évi II. törvény 2/B. §-ában*,* valamint az önálló orvosi tevékenységről szóló 2000. évi II. törvény végrehajtásáról szóló 313/2011.(XII.23.) Korm. rendelet 1. mellékletében foglaltakra az ORIM Dental Korlátolt Felelősségű Társasággal (7627 Pécs, Szántó László u. 17., cégjegyzékszám: 02-09-072842, adószám: 14411881-2-02, képviselő: dr. Kiss Gábor ügyvezető) fogszakorvosi tevékenység ellátására *2020. január 1-jétől 2024. december 31-éig* kötött feladat-ellátási szerződés I. módosítását – a határozat melléklete szerinti tartalommal – jóváhagyja;
2. felhatalmazza a város polgármesterét az a.) pontban meghatározott szerződés aláírására.

*Határidő:* azonnal

*Felelős:* dr. Bozsolik Róbert polgármester

(a szerződés aláírásáért)

 dr. Firle-Paksi Anna aljegyző

 (a határozat megküldéséért)

*Határozatról értesül:* Dr. Kiss Gábor

 Bátaszéki KÖH Pénzügyi Iroda

 irattár

**FELADAT-ELLÁTÁSI SZERZŐDÉS I. módosítása**

**fogszakorvosi tevékenység ellátására [[1]](#footnote-1)**

mely létrejött egyrészről ***Bátaszék Város Önkormányzata*** (Bátaszék, Szabadság u. 4., képviseli: ***dr. Bozsolik*** *Róbert* polgármester), a továbbiakban, mint **Megbízó**,

másrészről ***ORIM Dental Korlátolt Felelősségű Társaság*** (7627 Pécs, Szántó László u. 17., cégjegyzékszám: 02-09-072842, adószám: 14411881-2-02, képviselő: ***dr. Kiss*** Gábor ügyvezető), a továbbiakban, mint **Megbízott** között, az alábbi feltételekkel:

**I. Előzmények**

Szerződő felek területi ellátási kötelezettséggel végzett **fogászati alapellátásra vonatkozó feladat-ellátási szerződés** tárgyában 2020. január 1. napjától 2024. december 31. napjáig szóló feladat-ellátási szerződést kötöttek, melyet Bátaszék Város Önkormányzatának Képviselő-testülete a 253/2019. (XI.27.) önkormányzati határozatával hagyott jóvá. Ezen szerződést felek az alábbiak szerint módosítják:

**II. Módosítás**

* 1. Az eredeti szerződés 15. pontjában szereplő „A fogorvosi tevékenységhez kapcsolódó asszisztensi feladatokat Várda Tiborné látja el.” szövegrész helyébe a következő rendelkezés lép:

„A fogorvosi tevékenységhez kapcsolódó asszisztensi feladatokat Illa Józsefné látja el.”

* 1. Az eredeti szerződés módosítással nem érintett részei változatlan formában hatályban maradnak.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

Bátaszék, 2023……………………………….

 **Dr. Bozsolik Róbert**   **Dr. Kiss Gábor**

 polgármester ügyvezető

 **Bátaszék Város Önkormányzata**  **ORIM Dental Kft.**

 megbízó megbízott

**FELADAT-ELLÁTÁSI SZERZŐDÉS**

**fogszakorvosi tevékenységre**

(egységes szerkezetbe foglalva)

mely létrejött egyrészről ***Bátaszék Város Önkormányzata*** (Bátaszék, Szabadság u. 4., képviseli: ***dr. Bozsolik*** *Róbert* polgármester), a továbbiakban, mint **Megbízó**,

másrészről ***ORIM Dental Korlátolt Felelősségű Társaság*** (7627 Pécs, Szántó László u. 17., cégjegyzékszám: 02-09-072842, adószám: 14411881-2-02, képviselő: Dr. Kiss Gábor ügyvezető), a továbbiakban, mint **Megbízott** között területi ellátási kötelezettséggel végzett **fogászati alapellátás** tárgyában az alábbi feltételekkel:

1. Megbízó Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában biztosított feladatkörében eljárva, egészségügyi szolgáltatásért felelős szerv. Az ellátási kötelezettségbe tartozó szolgáltatás, ezen belül fogászati alapellátás nyújtása, az ellátás megfelelő színvonalú teljesítés és biztosítása érdekében Megbízó - az önálló orvosi tevékenységről szóló 2000. évi II. törvény 2/A. §-ának (3) bekezdésében foglaltak alapján - egészségügyi feladat-ellátási szerződést köt Megbízottal.
2. A tevékenységért felelős orvos neve: ***Dr. Kiss Gábor*** (szül. hely:., anyja neve:) fog- és szájbetegségek szakorvosa, konzerváló fogászat és fogpótlástan szakorvosa, ***fogászati alapellátási*** szakmai tevékenységét területi ellátási kötelezettséggel végzi.
3. Megbízó megbízza, Megbízott pedig elvállalja, hogy a finanszírozási alapszerződésben körülírt, - az egészségügyi alapellátás körzeteinek meghatározásáról szóló 26/2016. (XII. 19.) önkormányzati rendelet 2. mellékletében meghatározott - a területi ellátási kötelezettséget magába foglaló bátaszéki I. számú fogszakorvosi körzet lakossága részére a fogászati alapellátást folyamatosan, a jogszabályban és az egészségügyi szakmai szabályokban előírt szakmai színvonalon elvégzi.
4. A fogászati alapellátás finanszírozására vonatkozó szerződést a Nemzeti Egészségbiztosítási Alapkezelővel (a továbbiakban: Alapkezelő) közvetlenül köti meg. Megbízó hozzájárulását adja a Megbízott közvetlen társadalombiztosítási finanszírozásához.
5. Megbízott vállalja, hogy az Alapkezelőtőla fogászati alapellátásra rendelkezésre bocsátott összegből a fogászati alapellátást a mindenkor hatályos jogszabályi előírásoknak megfelelően biztosítja.
6. Megbízott a szükséges helyettesítésről maga köteles gondoskodni. A legalább három munkanapot meghaladó időtartamú helyettesítést, továbbá szabadsága igénybevételét - annak megkezdése előtt 3 munkanappal -, illetve a helyettesítő orvos személyét Megbízott köteles írásban bejelenteni Megbízónak.
7. Megbízó a fogászati alapellátás céljából Megbízott térítésmentes használatába adja Bátaszék, Kossuth u. 54. szám alatti épületben lévő, jelenleg is használatában lévő, 14,57 m2 alapterületű fogorvosi rendelőt, valamint fogorvosi röntgen kizárólagos, a betegváró mellékhelyiséget pedig közös használatra.Megbízottat terheli az ivóvíz- és szennyvíz díjnak a rendelő területére eső része, melyet havonta utólag a Bátaszéki KÖH által kiállított számla alapján, 8 napon belül köteles megfizetni, míg a gázfűtés és az elektromos áram szolgáltatás költségeit Megbízott közvetlenül egyenlíti ki a szolgáltatónak.
8. Szerződő felek a helyiségek átadáskori és visszaadáskori állapotát fényképfelvételeken és külön jegyzőkönyvben rögzítették. Megbízott a szerződés megszűnésekor a helyiségeket az átvételkori állapotban köteles visszaadni.
9. Megbízó, Megbízottnak orvosi műszereket és berendezéseket nem ad használatba. A rendelővel átadott bútorzat, felszerelés a következő:
10. beépített harmonikaajtós szekrény, 1 db
11. orvosi bútorzat szekrénysor alsó és felső rendszerű, ebből felső 6 db kétszárnyú melyből 4 db üveges, 2 db zárt, az alsó egybeépített összesen 7 db ajtós, és 9 db fiókos 6 elemben (lásd mellékelt képeken)
12. csaptelepek, 2 db karos
13. mosogatótálca, 2 db (1 db dupla, 1 db szimpla)
14. A térítésmentesen használatba adott helyiség rendszeres karbantartása, így a falak meszelése, a nyílászárók szükség szerinti mázolása, a belső karbantartási munkák elvégeztetése (zárak, vasalások, csapok, stb. javíttatása) Megbízott feladatát képezi, a költségek viselésével együtt***.*** A betegváró, a szociális helyiségek felújítása, karbantartása és az épület külső állagának megóvása ugyanakkor Megbízó feladata.
15. A külön jogszabályban előírt eszköz minimumfeltételek biztosítása Megbízott feladata, melyhez hozzájárulást Megbízó csak külön megállapodás alapján biztosít.
16. Az orvosi tevékenység során keletkezett veszélyes hulladékok tárolását és szükség szerinti szállítását Megbízó végzi.
17. Megbízott kötelezettséget vállal arra, hogy a fogászati alapellátást a mindenkori szakmai követelményeknek megfelelő színvonalon látja el. Tudomásul veszi, hogy a magas színvonalú szakmai munka végzéséhez, a szakmai kollégium által kötelezően előírt továbbképzéseken köteles részt venni. A fogszakorvosi teendők ellátásához előírt, illetőleg előírásra kerülő szakképzettség megszerzése - saját költségen - Megbízott kötelezettsége (az orvos és az asszisztencia esetében is).
18. Megbízott kötelezi magát, hogy a fogászati alapellátáshoz kapcsolódóan a háziorvosi, házi gyermekorvosi és fogszakorvosi szolgálatról szóló 4/2000. (II. 25.) EüM számú rendelet (a továbbiakban: EüM r.) 12. § (3) bekezdésében meghatározott szakképesítésű asszisztenst alkalmaz.
A fogorvosi tevékenységhez kapcsolódó asszisztensi feladatokat Illa Józsefné[[2]](#footnote-2) látja el.
19. Megbízott a tárgyévi rendelési időpontokról - a tárgyévet megelőző év december hónapjában - tájékoztatja Megbízót. A rendelési idő megváltoztatásáról - annak megváltozása előtt legalább 3 munkanappal - Megbízott írásban köteles tájékoztatni Megbízót. A rendelési idő megváltoztatásához Megbízó írásbeli hozzájárulása szükséges. A rendelési időt jelen szerződés függeléke tartalmazza.
20. A körzetmódosítás miatt bekövetkezett, a fogorvost ért kár esetén a települési önkormányzat kártalanítási kötelezettséggel tartozik, amelynek megállapításánál figyelembe kell venni a fogorvosi szolgáltató által a finanszírozása keretében kapott egy éves összeget.
21. A jelen szerződés határozott időre szól, *2020. január 1-jén* lép hatályba, és *2024. december 31-éig* szól. Kölcsönös megfelelés esetén szerződő felek jelen szerződést - annak lejárta előtt legalább egy hónappal – újból meghosszabbítják.
22. Jelen szerződést bármelyik szerződő fél 6 hónapos határidővel és indokolással felmondhatja, amennyiben a másik fél vállalt kötelezettségeit neki felróhatóan súlyosan megszegi, és azt írásbeli felszólítás ellenére is hiányosan, késedelmesen vagy egyáltalán nem teljesíti. Megbízó jelen szerződést akkor is felmondhatja, ha Megbízott folytatólagosan megszegi a jogszabályban foglalt működésre vonatkozó előírásokat, továbbá amennyiben az önálló egészségügyi tevékenység végzésére való jogosultságát bármely okból elveszíti.
23. A szerződés közös megegyezéssel történő megszüntetésének külön feltétele nincs.
24. A szerződő felek kötelesek a jelen szerződésben foglaltaktól eltérő feltételekről, körülményekről egymást kölcsönösen tájékoztatni, és egyben tudomásul veszik, hogy a módosításra csak az írásos bejelentést követő 30 napon túl kerülhet sor.
25. Szerződő felek rögzítik, hogy jelen szerződés kizárólag csak akkor lép hatályba a 18.) pontban meghatározott időponttól, ha Megbízott az illetékes népegészségügyi osztálytól a szükséges működési engedélyt megkapja.
26. Jelen szerződésben nem szabályozott kérdésekben *a háziorvosi, házi gyermekorvosi és fogorvosi tevékenységről szóló 4/2000 (II.25.)* *EüM rendelet, az önálló orvosi tevékenységről szóló 2000. évi II. törvény*, valamint a *Polgári Törvénykönyvről szóló 2013. évi V. törvény* rendelkezései az irányadóak.

A szerződő felek a szerződést elolvasták, s mint akaratukkal mindenben megegyezőt helybenhagyólag aláírták.

***B á t a s z é k ,*** 2019. december 3.

 **Dr. Bozsolik Róbert**  **ORIM Dental Kft.**

 polgármester Dr. Kiss Gábor ügyvezető

 megbízó megbízott

*függelék*

R e n d e l é s i i d ő

**Bátaszék**

Hétfő 08,00 órától 18,00 óráig

Kedd 10,00 órától 15,00 óráig

Szerda 08,00 órától 18,00 óráig

Péntek 08.00 órától 13,00 óráig

1. Bátaszék Város Önkormányzatának Képviselő-testülete a ……………… önk.-i határozatával hagyta jóvá. [↑](#footnote-ref-1)
2. Bátaszék Város Önkormányzatának Képviselő-testülete …………önk.-i határozatával hagyta jóvá. [↑](#footnote-ref-2)